Úradný vestník L 102 , 12/04/2001 S. 0058 - 0060



Rozhodnutie Komisie z 29. marca 2001, ktorým sa laboratóriám povoľuje kontrolovať účinnosť vakcinácie proti besnote niektorých domácich mäsožravcov (oznámené pod číslom C(2001) 951) (Text s významom pre EHP) (2001/296/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 2000/258/ES zo dňa 20. marca 2000, ktorým sa určuje zvláštny ústav zodpovedný za stanovenie zásad nevyhnutných na normalizáciu sérologických skúšok, ktorých účelom je sledovať účinnosť vakcín proti besnote [1], najmä na článok 5 ods. 2 uvedeného rozhodnutia, keďže: (1) Smernica Rady 92/65/EHS [2] stanovuje náhradný systém karantény pri vstupe niektorých domácich mäsožravcov na územie niektorých členských štátov, na území ktorých sa nevyskytuje besnota. Tento systém vyžaduje kontroly účinnosti vakcinácie týchto zvierat odmernou analýzou protilátok. (2) Rozhodnutím 2000/258/ES bolo laboratórium AFSSA v Nancy vo Francúzsku určené ako ústav zodpovedný za stanovenie zásad nevyhnutných na normalizáciu sérologických skúšok, ktorých účelom je sledovať účinnosť vakcinácie proti besnote. (3) V súvislosti s náhradnými karanténnymi opatreniami bol na odmernú analýzu protilátok proti besnote vakcinovaných domácich mäsožravcov zavedený skúšobný postup na stanovenie odbornosti. (4) Laboratórium AFSSA v Nancy musí zavedený skúšobný postup na stanovenie odbornosti používať na hodnotenie laboratórií, ktoré majú byť schválené na vykonávanie sérologických skúšok na niektorých mäsožravcoch vakcinovaných proti besnote. (5) Niekoľko členských štátov predložilo žiadosti na schválenie laboratórií na vykonávanie analýz kontroly účinnosti vakcinácie niektorých domácich mäsožravcov proti besnote. (6) Laboratórium AFSSA v Nancy vyhodnotilo žiadosti, ktoré dostalo od členských štátov, a výsledok tohto hodnotenia zaslalo Komisii. (7) Komisia môže na základe výsledkov hodnotenia vypracovať zoznam laboratórií schválených na vykonávanie sérologickej odmernej analýzy zvierat vakcinovaných proti besnote. (8) Opatrenia tohto rozhodnutia sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Laboratóriá navrhnuté členskými štátmi a schválené na vykonávanie analýz na kontrolu účinnosti vakcinácie niektorých domácich mäsožravcov proti besnote sú uvedené v zozname v prílohe. Článok 2 Toto rozhodnutie je adresované členským štátom. V Bruseli 29. marca 2001 Za Komisiu David Byrne člen Komisie [1] Ú. v. ES L 79, 30.3.2000, s. 40. [2] Ú. v. ES L 268, 14.9.1992, s. 54. -------------------------------------------------- PRÍLOHA NÁZVY LABORATÓRIÍ Belgicko Institut Pasteur de Bruxelles 642 Rue Engeland B-1180 Bruxelles Dánsko Danish Veterinary Institute for Virus Research Lindholm DK-4771 Kalvehave Nemecko 1. Institut für Virologie, Fachbereich Veterinärmedizin, Justus-Liebig-Universität Giessen Frankfurter Straße 107 D-35392 Giessen 2. Eurovir Hygiene-Institut Dr. Thraenhart Biotechnologiepark D-14943 Luchenwalde 3. Landesuntersuchungsamt für das Gesundheitswesen Südbayern Veterinärstraße 2 D-85764 Oberschleißheim Grécko Centre of Athens Veterinary Institutions Virus Department 25, Neapoleos Str GR-153 10 Ag. Paraskevi,Athens Španielsko Laboratorio Central de Veterinaria de Santa Fe Camino del Jau s/n E-18320 Santa Fe (Granada) Francúzsko 1. AFSSA Nancy Domaine de Pixérécourt B.P. 9 F-54220 Malzeville 2. Laboratoire Vétérinaire Départemental de Haute Garonne 78 rue Boudou F-31140 Launaguet 3. Laboratoire Départemental de la Sarthe 128 rue de Beaugé F-72018 Le Mans CEDEX 2 Taliansko 1. Istituto Zooprofilattico Sperimentale delle Venezie Via Romea 14/A I-35020 Legnaro(PD) 2. Istituto Zooprofilattico Sperimentale dell‘Abruzzo e del Molise Via Campio Boario I-64100 Teramo Rakúsko Bundesanstalt für Veterinärmedizinische Untersuchung Mödling Robert-Koch-Gasse 17 A-2340 Mödling Fínsko National Veterinary and Food Research Institute PL 368(Hämeentie 57)FIN-00231 Helsinki Švédsko National Veterinary Institute BMC,Box 585 S-751 23 Uppsala Spojené kráľovstvo Veterinary Laboratories Agency Virology Department Woodaan Lane, New Haw,Addelstone Surrey,KT15 3NB United Kingdom --------------------------------------------------